**भारत सरकार**

**संस्कृति मंत्रालय**

**राज्य सभा**

**अतारांकित प्रश्न संख्या : 180**

**उत्तर देने की तारीख : मंगलवार, 19 नवंबर, 2019**

**28 कार्तिक, 1941 (शक)**

**पंडित दीनदयाल उपाध्याय पुरातत्व संस्थान**

**180. श्री संभाजी छत्रपती:**

क्या **संस्कृति मंत्री** यह बताने की कृपा करेंगे कि:

1. क्या ग्रेटर नोयडा में पुरातत्व संस्थान के लिए एक नए भवन का हाल में निर्माण किया गया है;
2. यदि हां, तो क्या पुरातत्व संस्थान को इस नवनिर्मित भवन में स्थानांतरित कर दिया गया है;
3. क्या इस पुरातत्व संस्थान के कार्य शुरू करने के पश्चात् सरकार ने इस संबंध में कोर्स बनाने और पाठ्यक्रम तैयार करने के लिए पहले से कोई तैयारी की है अथवा इस संस्थान में पुरातत्व विज्ञान में केवल स्नातकोत्तर डिप्लोमा की पढ़ाई ही जारी रहेगी जो कि उच्चतर शिक्षा के किसी भी प्राधिकृत निकाय द्वारा मान्यताप्राप्त भी नहीं है; और
4. क्या इस संस्थान के लिए स्थायी प्राध्यापकों की नियुक्ति करने की कोई योजना है अथवा क्या यह तदर्थ आधार पर ही कार्य करता रहेगा?

**उत्तर**

**संस्कृति और पर्यटन राज्य मंत्री (स्वतंत्र प्रभार)**

**(प्रहलाद सिंह पटेल)**

1. : जी, हां।
2. : जी, हां।
3. : फिलहाल यह संस्थान पुरातत्व के विभिन्न पहलुओं अर्थात् संरचनात्मक संरक्षण, रासायनिक परिरक्षण, पुरालेख आदि पर अल्पकालिक पाठ्यक्रमों सहित पुरातत्व में दो वर्ष का स्नातकोत्तर डिप्लोमा प्रदान करता है। इस संस्थान के पास अल्पकालिक पाठ्यक्रमों सहित नए भर्ती किए गए सहायक पुरातत्वविदों के प्रशिक्षण के लिए दो पाठ्यक्रम शुरू किए जाने का भी प्रस्ताव है।
4. : फिलहाल, सभी शिक्षण कार्य विभिन्न विशेषज्ञ संस्थाओं से विजिटिंग फैकल्टी और भारतीय पुरातत्व सर्वेक्षण के संबंधित विषयों के विशेषज्ञों की मदद से भी पूरे किए जाते हैं।